கேள்வி: பரிமார்சன் நேகி - சதுரங்க வாழ்க்கை குறித்து விரிவாக சொல்லுங்கள்.
பதில்: பரிமார்சன் நேகி 2002 ஆம் ஆண்டு ஈரான் நாட்டின் தெகுரான் நடந்த ஆசிய இளைஞர் சதுரங்க வெற்றியாளர் போட்டியில் 10 வயதுக்குட்பட்டவர்கள் பிரிவில் பட்டம் வென்றார்.[https://www.fide.com/index.php?option=com_fidecalendar&view=archiveview&aid=712 Asian Youth Under 10-12-14-16] . FIDE. 2005/06 ஆம் ஆண்டில் ஏசுடிங்சு பன்னாட்டு சதுரங்கப் போட்டியில் தனது முதல் கிராண்டுமாசுட்டர் விதிமுறையை இவர் அடைந்தார். தில்லி நடந்த 4ஆவது பார்சுவநாத் பன்னாட்டு திறந்தநிலை சதுரங்கப் போட்டியில் தனது இரண்டாவது கிராண்டுமாசுட்டர் தரநிலையைப் பெற்றார். 2006ஆம் ஆண்டு சூலை மாதம் 1ஆம் தேதியன்று செல்யாபின்சுக் போட்டியில் உருசிய கிராண்டுமாசுட்டர் உருசுலான் செர்பகோவுடன் சமநிலை செய்ததன் மூலம் பரிமார்சன் நேகி தனது மூன்றாவது மற்றும் இறுதி கிராண்டுமாசுட்டர் தரநிலையைப் பெற்றார். உருசியா சட்காவில் நடந்த பிராந்திய மீ இறுதி வெற்றியாளர் போட்டியில் ஒன்பது சுற்றுகளில் விளையாடி ஆறு புள்ளிகளுடன் முடித்தார். இதன் மூலம் நேகி இந்தியாவின் இளைய சதுரங்க கிராண்டுமாசுட்டர் ஆனார். பென்டலா ஹரிகிருஷ்ணன் சாதனையை முறியடித்தார். மேலும் உலகின் இரண்டாவது இளைய சதுரங்க கிராண்டுமாசுட்டராகவும் ஆனார். 2008ஆம் ஆண்டு சூன் மாதத்தில் நடந்த வலுவான பிலடெல்பியா பன்னாட்டு திறந்தநிலை சதுரங்கப் போட்டியை நேகி 7/9 என்ற புள்ளிகள் கணக்கில் வென்றார். 2008 ஆகத்து மாதத்தில் காசியான்டெப்பில் நடந்த உலக இளையோர் சதுரங்கப் போட்டியில் அபிச்சித் குப்தாவுக்குப் பிறகு இரண்டாவது இடத்தைப் பிடித்தார். 2009ஆம் ஆண்டு கோபனேகனில் நடந்த பாலிடிகென் கோப்பையை 8.5/10 என்ற கணக்கில் போரிசு அவ்ருக்குடனான ஆட்டத்தில் சமநிலைமுறிவு ஆட்டத்தில் வென்றார். கோலாலம்பூரில் நடந்த 6ஆவது டத்தோ ஆர்தர் டான் மலேசியா திறந்தநிலை போட்டியையும் இவர் வென்றார். and the 6th IGB Tan Chin Nam Malaysia Open in Kuala Lumpur. பரிமார்சன் நேகி 2010ஆம் ஆண்டு திசம்பர் மாதம் 22 ஆம் தேதியன்று புது தில்லி நடந்த 48ஆவது தேசிய பிரீமியர் சதுரங்க வெற்றியாளர் போட்டியை வென்றார். 2012 ஆம் ஆண்டு ஓசிமின் நகரில் நடைபெற்ற 11ஆவது ஆசிய சதுரங்க வெற்றியாளர் போட்டியை நேகி வென்றார். 2012 மற்றும் 2013 ஆம் ஆண்டுகளில் நடந்த கேப்பெல்-லா-கிராண்டே திறந்தநிலை போட்டியில் முதலிடத்தை பகிர்ந்துகொண்டார். 2013 ஆம் ஆண்டில், இரண்டாவது முறையாக பாலிடிகன் கோப்பையையும் வென்றார். 2017 ஆம் ஆண்டு வாக்கில் இவர் சதுரங்க விளையாட்டிலிருந்து ஓய்வு பெற்றார்.[https://chessbase.in/news/parimarjan-negi-in-stanford/ Why did Parimarjan Negi quit chess?] , Chessbase India, 11/08/2017
கேள்வி: பரிமார்சன் நேகி - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: பரிமார்சன் நேகி புது தில்லியில் உள்ள அமிட்டி பன்னாட்டுப் பள்ளியில் பயின்றார். பின்னர் 2018 ஆம் ஆண்டில் இசுடான்போர்ட் பல்கலைக்கழகத்தில் கணிதப் பிரிவில் பட்டம் பெற்றார். 2021 சூலை மாத நிலவரப்படி, இவர் மாசசூசெட்சு தொழில்நுட்ப நிறுவனத்தில் கணினி அறிவியல் மற்றும் செயற்கை நுண்ணறிவு ஆய்வகத்தில் முனைவர் பட்டம் பெற்றிருந்தார்.